Каравела SE-210

Каравела SE-210 је путнички авион француске производње на млазни погон намењен кратком и средњолинијском транспорту путника. Производила га је француска фирма Сид Авијасјон (фр. Sud Aviation). Каравела је била један од најуспешнијих европских млазних авиона прве генерације. Била је прва и препознатљива по моторима смештеним на задњем делу трупа што је касније коришћено код многих других авиона. Пројектовање и развој Каравела SE-210 је авион металне конструкције са два млазна мотора смештена на задњем делу трупа иза путничке кабине што у великој мери смањује буку у њој. Ова концепција конструкције авиона показала се као добро решење па је прихваћена и коришћена код многих других авиона. Стајни трап је типа трицикл са две ноге са по четири точка испод сваког крила и једном ногом испод кљуна авиона са два точка. Авион је имао добра аеродинамичка својства што се одразило на његову поузданост и безбедност. Пројект на овој врсти авиона је почет још 1946. године али се због недостатка средстава као и због падова првог путничког млазног авиона де Хевилендовог Комета (због откривеног феномена замора материјала) пројектовање израда прототипа и тестирање прилично одужило. Прототип Каравеле је направљен у два примерка и поред тога направљене су две носеће структуре авиона ради испитивања на замор материјала и то према захтеву француског комитета за цивилно ваздухопловство. Први прототип Каравеле изашао је из фабрике 21. априла 1955, а први лет је обављен 27. маја 1955. године. У употребу је уведен 1959. године. Када су пристигле прве значајне поруџбине, око производње Каравеле SE-210 1957. године су се ујединиле две фирме Сид-Ест и Суд-Оест и направиле нову фирму Сид Авијасион. Коришћење Каравеле SE-210 је трајало преко 46 година. Наменски је пројектован као путнички авион и све је у њему било подређено удобности путника. У току коришћења вршена су побољшања тако да је постојало 12 типова ових авиона. Авион је био намењен кратким и средњим линијама и могао је да пренесе 80 до 140 путника у зависности од варијанте. Варијанте авиона Каравела SE-210 Каравела I - је веома слична прототипу. Први лет јој је био 14. маја 1958. године а први комерцијални лет на релацији Париз-Рим-Атина-Истанбул десио се 2.0.4.1959. године. Каравела IA - ова варијанта је веома слична претходној разлика је у мотору који је од истог произвођача (Ролс Роис) али други тип који је побољшао карактеристике авиона. Каравела III - је даље усавршавање са побољшаним мотором истог произвођача (РР) са већим потиском. Ово је уједно и варијанта која је произведена у највећем броју примерака у односу на остале варијанте Каравеле. Каравела VI-N - је варијанта која је побољшана у односу на претходну повећањем потиска мотора. Каравела VI-R - је варијанта код које је први пут у свету код путничких авиона примењено скретање издувних гасова млазног мотора у циљу кочења авиона, поред тога уграђене су јој на крилима ваздушне кочнице и избачен кочиони падобран који се користио у претходним варијантама. Поред тога побољшан је кочиони систем и повећани прозори у пилотској кабини. Каравела VII - је варијанта у коју је уграђен Џенерал Електриков мотор GE CJ-805 у циљу продаје на америчком тржишту, нажалост остало је само на прототипу. Каравела 10A - је варијанта направљена само у једном примерку као покушај пробоја на америчко тржиште. Путничка кабина је подигнута за 200 mm, модификована су крила и закрилца. Ни ова варијанта није могла да издржи конкуренцију DC-9. Каравела 10B (Супер Каравела) - је развијена на основу искуства стечених на пројектовању варијанте 10A уграђен је снажнији мотор Прат&Витни, труп је продужен за 1,4m и на тај начин направљено места за 105 путника, а такође су модификована и крила. Каравела 10R - је направљена комбинацијом варијанти 10B и VI-R тако да је добијен мањи авион са снажнијим погоном и повећаном укупном тежином. Каравела 11R - је варијанта која је омогућила комбинацију превоза путника и терета јер је имала уграђена већа врата. Каравела 12 (Супер Каравела) - је последња варијанта Каравеле настала је на основу варијанте 10B али са знатно дужим трупом и могла је да превезе 140 путника. Карактеристике авиона Каравела SE-210 Оперативно коришћење коришћење у свету Каравела је био веома успешан путнички авион. То је био први путнички млазни авион наменски пројектован за путнички саобраћај (до тада су обично бомбардери редизајнирани у путничке или транспортне авионе). Направљено је укупно 282 примерака ових авиона, летео је широм света и постигао добре економске резултате како за њеног произвођача тако и за авио-компаније које су га користиле. Каравелу је користило 88 авио-компанија и 12 земаља за потребе војног ваздухопловства и превоз високих државних и војних личности. коришћење код нас Прва Каравела SE-210 коју је ЈАТ купио, слетела је на београдски аеродром 8. марта 1962. године (15. фебруара 1963). То је био први путнички авион на млазни погон који је коришћен у југословенском путничком саобраћају. Стога су овај авион и овај датум тако значајни за нас и нашег националног превозника ЈАТ-а. Увођењем Каравеле SE-210 у флоту, ЈАТ је прескочио фазу турбоелисних путничких авиона и директно ушао у фазу коришћења млазних путничких авиона и тиме ухватио корак са авио-компанијама које су користиле најсавременије авионе. До априла 1963. године ЈАТ је укључио још две Каравеле и на тај начин повећао за 59% своје укупне капацитете а за 75% повећао капацитете у међународном путничком саобраћају, што је омогућило отварање нових међународних линија и даље повећање броја превезених путника. Друга Каравела је стигла 27. фебруара, мало након што је она прва летела од Београда до Загреба (у званичном саобраћају од априла). У периоду од 1962. до 1976. године у флоти ЈАТ-а је коришћено 7 авиона типа Каравела, једна Каравела је изложена у Музеју ваздухопловства на Аеродрому „Никола Тесла“ у Београду. Поред Каравела које је користио ЈАТ, још једна југословенска авио-компанија Инекс Адриа Авиопромет је имала једну Каравела SE-210 III. За потребе председника републике Тита ЈРВ имало је такође један авион типа Каравела. Литература Спољашње везе „SE.210 Caravelle 1” (на језику: (језик: руски)). Уголок неба. 2004. Приступљено 31. август 2010. CS1 одржавање: Непрепознат језик (веза) „Caravelle 3” (на језику: (језик: руски)). Уголок неба. 2004. Приступљено 2. septembar 2010. CS1 одржавање: Непрепознат језик (веза) „Caravelle 6(7)” (на језику: (језик: руски)). Уголок неба. 2004. Приступљено 2. septembar 2010. CS1 одржавање: Непрепознат језик (веза) „Caravelle 10(11)” (на језику: (језик: руски)). Уголок неба. 2004. Приступљено 2. septembar 2010. CS1 одржавање: Непрепознат језик (веза) „Caravelle 12” (на језику: (језик: руски)). Уголок неба. 2004. Приступљено 2. septembar 2010. CS1 одржавање: Непрепознат језик (веза) „The Sud SE-210 Caravelle” (на језику: (језик: енглески)). www.airliners.net. Приступљено 31. август 2010. CS1 одржавање: Непрепознат језик (веза) „SUD AVIATION SE-210 CARAVELLE” (на језику: (језик: француски)). www.museeairespace.fr. Приступљено 2. septembar 2010. CS1 одржавање: Непрепознат језик (веза) „LA CARAVELLE” (на језику: (језик: француски)). museedelta.free.f. Архивирано из оригинала 11. 11. 2008. г. Приступљено 2. septembar 2010. CS1 одржавање: Непрепознат језик (веза) http://vazduhoplovnetradicijesrbije.rs/index.php/istorija/se-210-caravelle Референце